stanford-oval/wikipedia huggingface dataset:
Ahvenanmaan rauhaninstituutti
Nuorisotyö & EU-ohjelma "Aktiivinen nuori"

Ahvenanmaan rauhaninstituutti osallistuu kansainväliseen nuorisoyhteistyöhön muun muassa seuraavilla aloilla:
EU:n vapaaehtoistoiminta EVS (European Voluntary Service). Instituutti on sekä lähettävä että vastaanottava järjestö.
Nuorisovaihto
Seminaarit, kurssit ja muut toiminnat, joiden tarkoituksena on edistää vuorovaikutusta ja tietoa muiden elinehdoista.
Ahvenanmaan sovittelutoimisto

Ahvenanmaan rauhaninstituutti pitää yllä Ahvenanmaan sovittelutoimistoa Ahvenanmaan lääninhallituksen toimeksiannosta. Sovittelutoimisto tarjoaa mahdollisuuden sovitteluun rikosasioiden ja eräiden riita-asioiden sovittelua koskevan lain mukaisesti. Sovittelu on maksutonta palvelua ja sen tarkoituksena on, että osapuolet tapaamalla ja keskustelemalla voivat sopia hyvityksestä esimerkiksi raha- tai työsuorituksen muodossa. Sovitteluun osallistuvat rikoksen tai riita-asian osapuolet sekä kaksi vapaaehtoista, koulutettua ja puolueetonta sovittelijaa.
Ahvenanmaan sovittelutoimisto > Julkaisuja

Rauhan saaret. Ahvenanmaan itsehallinto, demilitarisointi ja puolueettomuus. Susanne Eriksson, Lars Ingmar Johansson, Barbro Sundback, 2007 (on saatavissa myös englannin- ja ruotsinkielisenä).
International Obligations and National Debates: Minorities around the Baltic Sea
Sia Spiliopoulou Åkermark (toimittaja), 2006.
Territoriella autonomier i världen. Maria Ackrén, 2005.
Demilitariserade och neutraliserade områden i Europa. Christer Ahlström, 2004 (saatavana myös englanninkielisenä).
Ahvenanmaa, Suomi ja eurooppalainen turvallisuus. Teija Tiilikainen, 2002 (saatavana myös ruotsinkielisenä).
Human Rights of Minority Women – a Manual of International Law. Sia Spiliopoulou Åkermark, 2000.
Aiheesta muualla

Ahvenanmaan rauhaninstituutti
Ahvenanmaan sovittelutoimisto
[http://sydsvenskan.se/varlden/article348372.ece%5Bvanhentunut+linkki%5D [Sia Spiliopoulou Åkermarkin haastattelu Sydsvenska Dagbladetissa]
Abu Nuwas

| Abu Nuwas |
| --- | --- |

Henkilötiedot
Syntynyt: n. 750 Ahvāz
Kuollut: n. 814 Bagdad
Ammatti:  runoilija
Abū Nuwās al-Ḥasan ibn Hānī al-Ḥakamī, myös Abu Nuvas (n. 750–814, arab. ابونواس‎) oli yksi merkittävimmistä arabian kielellä kirjoittaneista runoilijoista. Hän syntyi Ahvāzin kaupungissa Persian valtakunnassa, ja hänellä oli sekä arabialaisia että persialaisia sukujuuria. Hänestä tuli ajan arabiankielisen runouden kaikkien lajityyppien mestari, mutta hänet tunnetaan erityisesti jahti-, rakkaus- ja viinirunoistaan. Hänen teoksissaan viinirunous kehittyi huippuunsa. Hänet muistetaan myös pederastiaa ylistävistä runoistaan (mudhakkarāt). Abu Nuwasin runous on siirtynyt kansanperinteeseen,[lähde? ] ja hän esiintyy useita kertoja Tuhannessa ja yhdessä yössä.
Nimi Abu Nuwas on lisänimi ja tarkoittaa 'isä kiharaista'. Lisänimen taustalla on Abu Nuwasin pitkät kiharat hiukset.
Elämä

Abu Nuwas syntyi vuosien 747 ja 762 välillä Persian lounaisosan Ahvāzissa. Hänen äitinsä oli persialainen, isänsä arabi ja umaijadikalifi Marwan II:n sotilas. Hän muutti äitinsä kanssa Basraan ja sen jälkeen Kufaan. Hän sai perusteellisen filologisen ja uskonnollisen koulutuksen opiskellen Koraania, hadith-perimätietoa ja kielioppia. Häntä opettivat kufalainen runoilija Walibah ibn al-Hubab ja basralainen runoilija Khalaf al-Ahmar. Walibah, jonka kanssa Abu Nuwasilla sanotaan olleen eroottinen suhde, tutustutti hänet arabiankielisen runouden kevyempiin muotoihin. Khalafilta hän oppi muinaista beduiinirunoutta, ja hänenselvennä sanotaan viettäneen vuoden beduiinien keskuudessa autiomaassa ymmärtääkseen paremmin heidän käyttämäänsä perinteistä kieltä.
Vuonna 786 Abu Nuwas muutti Bagdadiin ja yritti päästä abbasidien kalifin Harun al-Rašidin hovirunoilijaksi ja barmakidien visiirisuvun suosioon siinä kuitenkaan onnistumatta. Barmakididynastian kaaduttua hän lähti maanpakoon Egyptiin vuosiksi 805–807. Palattuaan Bagdadiin hänen onnensa kääntyi ja hänestä tuli kalifi al-Aminin luotettu juomatoveri (nadīm), joka nautti hovissa suurta suosiota. Al-Amin kuoli vuonna 813 ja Abu Nuwas pian sen jälkeen vuoteen 815 mennessä.
Runous

Arabikriitikot pitivät Abu Nuwasia parhaimpana varhaismoderneistaselvennä muḥdathūn-runoilijoista. Hänen tuotantonsa on monipuolista, ja hän olikin ensimmäinen arabirunoilija, jonka dīwān eli runokokoelma järjestettiin aihealueittain eikä aakkosjärjestykseen. Eräs Abu Bakr al-Sulin laatima kokoelma käsittää kymmenen eri genreä: 1) viinirunous eli khamriyyāt; 2) metsästysrunous eli ṭardiyyāt; 3) ylistysrunot eli madīḥ; 4) pilkkarunot eli hijāʼ; 5) rakkausrunot nuorille miehille eli mudhakkarāt; 6) rakkausrunot naisille eli muʼannathāt; 7) rivot runot eli mujūn; 8) syytösrunot eli mu‘ātabāt; 9) itkurunot eli marāthī ja 10) askeettiset runot eli zuhdiyyāt. Abu Nuwas tunnetaan erityisesti viiniä ja pederastiaa käsittelevistä runoistaan.
Runous > Viinirunot

Viininjuonti oli aiemmin ollut vain satunnainen klassisissa arabialaisissa qasida-oodeissa esiintynyt teema. Abu Nuwas kehitti aihealuetta eteenpäin, ja myöhemmin siitä kirjoittaneet runoilijat tukeutuvat vahvasti hänen tuotantoonsa. Viinirunoudessa voitiin käsitellä useita erilaisia teemoja: viiniä ja sen ulkonäköä, viinin juojia, humaltumista ja muita viinin vaikutuksia, seksiä ja katumusta. Hedonistisilla ja yhteiskunnan normeja rikkovilla runoilla Abu Nuwas kapinoi myös esi-islamilaisen runouden vanhanaikaisia konventioita vastaan: vanhemmissa runoissa haikaillaan autiomaaleirejä, Abu Nuwasin runoissa tavernoja.
Abu Nuwasin viinirunot kuvaavat aikansa Bagdadin yläluokkaista, hedonistista maailmaa. Viiniä kauppasivat pääosin kristityt, ja runojen tapahtumat sijoittuvatkin usein kaupunkia ympäröiviin luostareihin.
Runous > Rakkausrunot

Abu Nuwasin rakkausrunot voidaan jakaa nuorille miehille osoitettuihin runoihin (mudhakkarāt) ja naisille osoitettuihin runoihin (muʼannathāt). Ensimmäisiä on eräässä kokoelmassa kaksi kolmasosaa, jälkimmäisiä yksi kolmasosa, mutta jako niiden välillä on tulkinnanvarainen. Rakkausrunoihin lukeutuu myös miehiksi pukeutuneita nuoria naisia ylistäviä runoja (ghulāmiyyāt). Runot ovat gaseelirunoja, joissa kuvaillaan rakkauden eri puolia: rakastetun ulkonäköä, toisaalta rakkauden aiheuttamaa kipua ja vaikeuksia ja toisaalta iloa, mustasukkaisuutta ja niin edelleen. Toisin kuin mujūn-runot, rakkausrunot eivät sisällä rivouksia.
Runous > Metsästysrunot

Abu Nuwasin metsästysrunot on kirjoitettu rajaz-runomitalla, ja ne sisältävät paljon rikasta mutta vaikeaa beduiinisanastoa. Yleensä niissä kuvaillaan matkaa jahdille sekä jahtiin osallistuvia eläimiä ja riistaa. Viinirunojen tavoin myös metsästysrunot olivat aiemmin olleet satunnainen qasida-oodeissa esiintynyt teema, josta Abu Nuwas teki oman lajityyppinsä.
Runous > Muut genret

Ylistysrunot (madīḥ) ovat osin qasida-muotoisia runoja, osin yhtä aihetta käsitteleviä runoja (qiṭ‘a). Qasida-muotoisissa runoissa prologi on usein korvattu runon aihetta parodioivalla osuudella tai täysin siihen liittymättömällä teemalla. Rivojen mujūn-runojen luokkaan kuuluu vuorostaan myös paljon muita aiheita, kuten vitsikkäitä tai muihin luokkiin sopimattomia runoja.
Kieli

Abu Nuwasin runojen kieli perustuu vanhaan arabiperinteeseen, mutta niiden aiheet ovat usein urbaaneja. Runot ovat ironisia ja vitsikkäitä sekä yksinkertaisia ja elegantteja. Abu Nuwas oli hedonisti, joka käytti suuren osan elämästään nautinnon tavoitteluun, mutta hän kykenee kuvailemaan eri tunteita ja niiden erilaisia nyansseja hienostuneen tarkasti. Muiden muḥdathūn-runoilijoiden tavoin hän käyttää paljon kielikuvia, kuten metaforia ja vertauksia. Runot ovat pääosin yleiskielisiä, mutta niissä käytetty sanasto vaihtelee aiheesta riippuen: rakkausrunoissa Abu Nuwas käyttää puhekielisiä ilmauksia ja joskus persiankielisiäkin sanoja, metsästysrunoissa beduiinisanastoa.
Merkitys

Abu Nuwas on 700-luvulla kehittyneen ”modernin” arabirunouden merkittävin edustaja ja yksi merkittävimmistä koskaan kirjoittaneista arabirunoilijoista. Hänen maineettaan kasvattivat hänen runoissaan kuvailemansa vapaamielinen elämäntyyli sekä taipumus vitsikkyyteen ja ihmisten šokeeraamiseen. Hänestä on säilynyt lukemattomia totuusarvoltaan kyseenalaisia anekdootteja, joissa skandaalimaisesti käyttäytyvän runoilijan persoona vastaa hänen runojensa luonnetta. Jim Colville toteaa, että hänet tunnetaan abbasidirunouden ”pahana poikana”, jonka viininjuontia, homoseksuaalisuutta ja rivouksia käsitelleet runot vaikuttavat usein perustuvan hänen omiin seikkailuihinsa. Toisaalta Abu Nuwasin runous heijastelee myös Persian kasvavaa vaikutusta arabikulttuuriin.
Abu Nuwas ei itse kerännyt runojaan muistiin. Merkittävimmät säilyneet runokokoelmat on laadittu 900-luvulla, noin 150 vuotta hänen kuolemansa jälkeen. Abu Nuwasin dīwāniin oli siihen mennessä lisätty paljon siihen kuulumatonta materiaalia, jota esimerkiksi Abu Bakr al-Suli yritti karsia pois.
Abu Nuwas voidaan nähdä osana vastakulttuuria, joka on elänyt puhdasoppisen islamin rinnalla. Islamilainen laki kieltää alkoholin käytön, ja Abu Nuwas joutuikin sen vuoksi vaikeuksiin. Yläluokkaa sääntö ei ole juuri koskenut, mutta se avulla on voinut löytää syntipukkeja. Kalifiselvennä heitätti Abu Nuwasin vankilaan miellyttääkseen häntä sisällissodassa tukeneita uskonoppineita. Nykyäänkin moraalinvartijat pitävät Lähi-idässä Abu Nuwasia arveluttavana ja turmiollisena, eikä hänen runoistaan juuri ole julkaistu kriittisiä kokoelmateoksia.
Abu Nuwas esiintyy joissakin Tuhannen ja yhden yön tarinoissa fiktiivisenä hahmona, kuten kalifi Harun al-Rašidin hovinarrina. Monissa kohdissa nimi mainitaan vain ohimennen, ja on esitetty, että se on lisätty niissä kohdin tarinaan myöhemmin.
Suomennos

Abu Nuwas: Runoja kaduilta ja kapakoista.  (Suomentanut Jaakko Hämeen-Anttila)  Helsinki:  Basam Books, 2004.  ISBN 952-5534-12-X.
Kirjallisuutta

Kennedy, Philip: Abu Nuwas: A Genius of Poetry.  Oneworld Publications, 2012.  ISBN 9781780741888.  Kirja Googlen teoshaussa. (englanniksi)
Massad, Joseph A.: Desiring Arabs.  University of Chicago Press, 2008.  ISBN 9780226509600.  Kirja Googlen teoshaussa. (englanniksi)
Aiheesta muualla

Kuvia tai muita tiedostoja aiheesta Abu Nuwas Wikimedia Commonsissa
J. E. Montgomery: Horse, Hawk and Cheetah: Three Arabic Hunting Poems of Abū Nuwās Cordite Poetry Review. (englanniksi)
Abu Nuwas, the first and foremost Islamic gay poet Gay Art and History. Arkistoitu 1.12.2012. Viitattu 14.6.2017. (englanniksi)
Villaheisi

| Villaheisi |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Dipsacales
Heimo::  Tesmayrttikasvit Adoxaceae
Suku::  Heidet Viburnum
Laji::  lantana
Kaksiosainen nimi
 Viburnum lantana  L. 
Katso myös
   Villaheisi Wikispeciesissä   Villaheisi Commonsissa 
Infobox OKNimi-testi OK: 
Villaheisi (Viburnum lantana) on heisien sukuun kuuluva pensas, jota viljellään koristekasvina. Alkuperäisenä se kasvaa Keski- ja Etelä-Euroopassa.
Ulkonäkö ja koko

Villaheisi kasvaa 1–3 metriä korkeaksi pensaaksi, jonka oksat ovat huopakarvaiset. Sen lehdet ovat 5–8 senttimetriä pitkät, soikeat, sahalaitaiset ja alta tiheästi tähtikarvaiset. Villaheiden kukintona on huiskilo, joka koostuu 6–7 millimetriä leveistä kermanvalkoisista, pahanhajuisista kukista. Hedelmänä on punainen, kypsänä mustaksi muuttuva marja.
Aiheesta muualla

Suomen Lajitietokeskus: Villaheisi (Viburnum lantana)
Kasviatlas 2022: Villaheiden (Viburnum lantana) levinneisyys Suomessa.
Villaheisi, jossa on punaisia kypsiä ja mustia kypsiä hedelmiä samanaikaisesti.
Vihma (albumi)

| Vihma Värttinä |
| --- | --- | --- |

Studioalbumin tiedot
 Äänitetty : huhti–toukokuu 1998
 Studio : Finnvox-studio, Helsinki
 Julkaistu: 11. elokuuta 1998
 Formaatti: CD
 Tuottaja(t): Janne Haavisto Richard Horowitz
 Tyylilaji: kansanmusiikki
 Kesto: 47.11
 Levy-yhtiö: Wicklow Entertainment / BMG
Värttinän muut julkaisut
| Kokko 1996 | Vihma 1998 | Ilmatar 2000 |
Vihma on suomalaisen kansanmusiikkiyhtyeen Värttinän vuonna 1998 ilmestynyt seitsemäs studioalbumi. Sen julkaisi saksalaisen BMG:n ja irlantilaisen The Chieftains -yhtyeen johtohahmon Paddy Moloneyn yhdessä omistama Wicklow-levymerkki. Albumin tuottajana toimi Janne Haaviston lisäksi amerikkalainen Richard Horowitz, joka myös soittaa joillakin kappaleilla. Muina vierailevina artisteina kuullaan muun muassa kahta mongolialaisen Yat-Kha -ryhmän kurkkulaulajaa sekä Kaustiselta kotoisin olevan JPP:n muusikoita. Vihma sisältää myös tuottaja Richard Horowitzin remix-version albumin nimikappaleesta.
Vihma on ensimmäinen Värttinän albumi, jolla yhtyeen perustajiin kuuluva Sari Kaasinen ei ole mukana. Uutena jäsenenä Värttinään oli liittynyt neljänneksi laulajaksi Susan Aho. Levyllä on vaikutteita pop- ja rockmusiikista muun muassa samplauksen muodossa. Vihman tuottajat sekä äänittäjänä toiminut Risto Hemmi saivat albumista vuonna 1999 kansainvälisen BASF Master Award -palkinnon.
Kappaleet

Vihma – 4.04
Tielle heitetty – 2.56
Emoton – 3.32
Päivän nousu nostajani – 3.42
Laulutyttö – 3.32
Uskottu ei uupuvani – 5.05
Maa ei kerro – 3.01
Kylän kävijä – 4.01
Mieleni alenevi – 2.57
Neitonen – 2.56
Aamu – 4.40
Kauan kulkenut – 3.19
Vihmax (Vihma Remix) – 3.32
Kokoonpano

| --- | --- |
 Yhtye Susan Aho – laulu, harmonikka  Mari Kaasinen – laulu  Kirsi Kähkönen – laulu  Sirpa Reiman – laulu  Antto Varilo – akustinen kitara, banjo, cümbüş, kantele  Pekka Lehti – basso  Janne Lappalainen – busuki, kaval, torupill, saksofoni  Marko Timonen – rummut, lyömäsoittimet  Kari Reiman – viulu, kantele, berimbou :  Vierailevat muusikot Arto Järvelä – kielisoittimet  Mauno Järvelä – kielisoittimet  Matti Mäkelä – kielisoittimet  Albert Kuvezin – kurkkulaulu  Aldyn-ool Sevek – kurkkulaulu  Richard Horowitz – kosketinsoittimet  Petri Prauda – munniharppu  Janne Haavisto – lyömäsoittimet
Aiheesta muualla

Vihma discogs.com -sivustolla (englanniksi)
Village Roadshow Pictures

| Village Roadshow Pictures |
| --- | --- |

Toimiala:  elokuvateollisuus
Emoyhtiö:  Village Roadshow
Kotisivu:  vreg.com
Infobox OKVirheellinen NIMI-arvo: 
Village Roadshow Pictures on yhdysvaltalainen elokuvayhtiö.
Village Roadshow on australialainen viihdealan yritys, joka on perustanut Village Roadshow Picturesin.
Yhtiö toimii usein yhteistyössä Warner Brosin kanssa elokuvien rahoittamisessa.
Elokuvia

Lumotut sisaret (1998)
Terapian tarpeessa (1999)
Matrix (1999)
Deep Blue Sea (1999)
Kolme kuningasta (1999)
Tango kolmelle (1999)
Gossip (2000)
Space Cowboys (2000)
Red planet – punainen planeetta (2000)
Miss Kovis (2000)
Valentine (2001)
Spot (2001)
Exit Wounds (2001)
Salasana: Swordfish (2001)
Kuin kissat ja koirat (2001)
Pedon sydän (2001)
Training Day (2001)
Ocean’s Eleven – korkeat panokset (2001)
The Majestic (2001)
Kadotettujen kuningatar (2002)
Showtime (2002)
Kahdeksanjalkaiset kummajaiset (2002)
Pluto Nash (2002)
Aavelaiva (2002)
Jatkoterapian tarpeessa (2002)
Kahden viikon iskuaika (2002)
Unensieppaaja (2002)
Matrix Reloaded (2003)
Matrix Revolutions (2003)
Menneisyyden ote (2003)
Hanaa! (2004)
Taking Lives (2004)
Catwoman (2004)
Ocean’s Twelve (2004)
Constantine (2005)
Miss FBI – aseistettu ja ihana (2005)
House of Wax (2005)
Jali ja suklaatehdas (2005)
The Dukes of Hazzard (2005)
Huhupuhetta (2005)
Firewall (2006)
The Lake House (2006)
Happy Feet (2006)
Unaccompanied Minors (2006)
Ocean’s Thirteen (2007)
Sävel ja sanat (2007)
Naimalupa (2007)
Lucky You (2007)
The Invasion (2007)
Stranger in You (2007)
Speed Racer (2008)
Neopets (2009)
Legenda suojelijoista (2010)
Aiheesta muualla

Village Roadshow Picturesin verkkosivut (englanniksi)
Village Roadshown verkkosivut (englanniksi)
278 eaa.

| --- | --- |
Vuosisadat: 300-luku eaa. · 200-luku eaa. · 100-luku eaa.
Vuosikymmenet: 300-luku eaa. · 290-luku eaa. · 280-luku eaa. · 270-luku eaa. · 260-luku eaa. · 250-luku eaa. · 240-luku eaa. · 230-luku eaa. · 220-luku eaa. · 210-luku eaa. · 200-luku eaa. · 190-luku eaa.
Vuodet: 300 eaa. · 299 eaa. · 298 eaa. · 297 eaa. · 296 eaa. · 295 eaa. · 294 eaa. · 293 eaa. · 292 eaa. · 291 eaa. · 290 eaa. · 289 eaa. · 288 eaa. · 287 eaa. · 286 eaa. · 285 eaa. · 284 eaa. · 283 eaa. · 282 eaa. · 281 eaa. · 280 eaa. · 279 eaa. · 278 eaa. · 277 eaa. · 276 eaa. · 275 eaa. · 274 eaa. · 273 eaa. · 272 eaa. · 271 eaa. · 270 eaa. · 269 eaa. · 268 eaa. · 267 eaa. · 266 eaa. · 265 eaa. · 264 eaa. · 263 eaa. · 262 eaa. · 261 eaa. · 260 eaa. · 259 eaa. · 258 eaa. · 257 eaa. · 256 eaa. · 255 eaa. · 254 eaa. · 253 eaa. · 252 eaa. · 251 eaa. · 250 eaa. · 249 eaa. · 248 eaa. · 247 eaa. · 246 eaa. · 245 eaa. · 244 eaa. · 243 eaa. · 242 eaa. · 241 eaa. · 240 eaa. · 239 eaa. · 238 eaa. · 237 eaa. · 236 eaa. · 235 eaa. · 234 eaa. · 233 eaa. · 232 eaa. · 231 eaa. · 230 eaa. · 229 eaa. · 228 eaa. · 227 eaa. · 226 eaa. · 225 eaa. · 224 eaa. · 223 eaa. · 222 eaa. · 221 eaa. · 220 eaa. · 219 eaa. · 218 eaa. · 217 eaa. · 216 eaa. · 215 eaa. · 214 eaa. · 213 eaa. · 212 eaa. · 211 eaa. · 210 eaa. · 209 eaa. · 208 eaa. · 207 eaa. · 206 eaa. · 205 eaa. · 204 eaa. · 203 eaa. · 202 eaa. · 201 eaa. · 200 eaa. · 199 eaa.
Kuolleita

Polyainos Lampsakoslainen, kreikkalainen filosofi
440

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
Tapahtumia

Rooman valta Britanniassa päättyi.
Leo Suuri valittiin paaviksi.
Vyöjunkkeri

| Vyöjunkkeri |
| --- | --- |
 Aikuinen koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Huulikalat Labridae
Suku::  Coris
Laji::  aygula
Kaksiosainen nimi
 Coris aygula  Lacepede, 1801 
Katso myös
   Vyöjunkkeri Wikispeciesissä   Vyöjunkkeri Commonsissa 
Infobox OKNimi-testi OKIUCN-testi OK: 
Vyöjunkkeri eli punatäplähuulikala (Coris aygula) on huulikaloihin kuuluva koralliriuttojen kala, jota pidetään joskus suurissa meriakvaarioissa.
Ulkonäkö ja koko

Vyöjunkkeri muuttuu aikuistuessaan täysin. Muodonmuutos alkaa 7–12 cm:n pituisena. Nuorena se on pohjaväriltään vaalea, päässä on hopeansävyisiä pilkkuja. Aikuisena koiras on tumman sinivihreä, vyötärön kohdalla kulkee leveähkö vaalea poikkiraita. Koiraalle kehittyy vanhemmiten otsaan kyhmy. Naaras on vaaleampi, ja sen etuosa säilyy pitempään pilkullisena. Selkäevässä on kaksi tummaa silmätäplää, jotka erottuvat hyvin poikasella ja kutuasuisella koiraalla. Kala kasvaa joidenkin lähteiden mukaan 60 cm pitkäksi, joidenkin mukaan jopa 120 cm, mutta yli 70 cm havainnot saattavat olla eri lajia.
Alkuperä ja elinympäristö

Vyöjunkkeri elää indopasifisella merialueella Punaiseltamereltä Itä-Afrikkaan ja Etelä-Japaniin ulottuvalla alueella. Se elää koralliriuttojen läheisyydessä 2–30 m:n syvyydellä. Akvaariossa se tarvitsee vähintään 800 litran altaan, jossa on 10–15 cm hiekkaa, johon kala voi kaivautua.
Ravinto

Vyöjunkkeri syö merisiilejä, simpukoita, rapuja ja muita pieniä selkärangattomia. Se kääntelee kiviä löytääkseen niiden alta saalista. Akvaariossa sitä ruokitaan lihapitoisella ravinnolla kuten pakastetuilla massiäyriäisillä ja hankajalkaisilla. Myös vitamiinilisä on tarpeen.
Nuori yksilö poikkeaa väritykseltään aikuisesta.
Vladimir Gontšarov

| Mitalit> Maa:   Venäjä.Miesten ammunta.MM-kilpailut  | Mitalit> Maa:   Venäjä.Miesten ammunta.MM-kilpailut  | Mitalit> Maa:   Venäjä.Miesten ammunta.MM-kilpailut  | Maa:   Venäjä> Miesten ammunta. |
| --- | --- | --- | --- |
|  Kultaa | Lahti 2002 | 10 m ilmapistooli, joukkue |  |
|  Hopeaa | Zagreb 2006 | 10 m ilmapistooli, joukkue |  |
|  Hopeaa | Zagreb 2006 | 50 m pistooli, joukkue |  |
|  Hopeaa | Lahti 2002 | 50 m pistooli, joukkue |  |
|  Hopeaa | Barcelona 1998 | 10 m ilmapistooli, joukkue |  |
|  Hopeaa | Barcelona 1998 | 50 m pistooli, joukkue |  |
|  Pronssia | Zagreb 2006 | 10 m ilmapistooli |  |
|  Pronssia | Lahti 2002 | 50 m pistooli |  |
Vladimir Aleksejevitš Gontšarov (ven. Владимир Алексеевич Гончаров, s. 4. toukokuuta 1977 Leningrad, Neuvostoliitto) on venäläinen pistooliampuja.
Gontšarov on saavuttanut kaksi henkilökohtaista MM-pronssia, 10 m ilmapistoolilla Zagrebissa 2006 ja 50 m pistoolilla Lahdessa 2002. Lisäksi hän on saavuttanut MM-kilpailuissa useita joukkuemitaleita ja yhden joukkuemaailmanmestaruuden 10 m ilmapistoolilla Lahdessa 2002.
Vulkaaninen kuona

Vulkaanista kuonaa
Vulkaaninen kuona on tummaa magmakiveä, jonka väri vaihtelee mustasta ja tummanharmaasta punertavan ruskeaan. Kuona syntyy tulivuorenpurkauksissa, ja se on pyroklastista materiaalia, jota muodostuu ryoliittista magma emäksisemmästä magmasta. Hohkakiveen verrattuna vulkaaninen kuona on raskaampaa, ja siinä on vähemmän rakkuloita.
Aiheesta muualla

Kuvia tai muita tiedostoja aiheesta vulkaaninen kuona Wikimedia Commonsissa
Vladimir Granat

Vladimir Granat
Vladimir Granat (s. 22. toukokuuta 1987 Ulan-Ude, Venäjän SFNT, Neuvostoliitto) on venäläinen jalkapalloilija, pelipaikaltaan puolustaja. Hän edustaa Venäjän jalkapalloliigan Dynamo Moskovaa.
Venäjän joukkue – Jalkapallon EM-kilpailut 2012
1 Akinfejev |
2 Anjukov |
3 Šaronov |
4 Ignaševitš |
5 Žirkov |
6 Širokov |
7 Denisov |
8 Zyrjanov |
9 Izmailov |
10 Aršavin |
11 Keržakov |
12 Berezutski |
13 Šunin |
14 Pavljutšenko |
15 Kombarov |
16 Malafejev |
17 Dzagojev |
18 Kokorin |
19 Granat |
20 Pogrebnjak |
21 Nababkin |
22 Glušakov |
23 Semšov |
Valmentaja Advocaat
Venäjän joukkue – Jalkapallon MM-kilpailut 2014
1 Akinfejev |
2 Kozlov |
3 Štšennikov |
4 Ignaševitš |
5 Semjonov |
6 Kanunnikov |
7 Denisov |
8 Glušakov |
9 Kokorin |
10 Dzagojev |
11 Keržakov |
12 Lodigin |
13 Granat |
14 Berezutski |
15 Mogilevets |
16 Ryžikov |
17 Šatov |
18 Žirkov |
19 Samedov |
20 Faizulin |
21 Ionov |
22 Ještšenko |
23 Kombarov |
Valmentaja Capello
Venäjän joukkue – Jalkapallon MM-kilpailut 2018
1 Akinfejev |
2 Fernandes |
3 Kutepov |
4 Ignaševitš |
5 Semjonov |
6 Tšeryšev |
7 Kuzjajev |
8 Gazinski |
9 Dzagojev |
10 Smolov |
11 Zobnin |
12 Lunjov |
13 Kudrjašov |
14 Granat |
15 Al. Mirantšuk |
16 An. Mirantšuk |
17 Golovin |
18 Žirkov |
19 Samedov |
20 Gabulov |
21 Jerohin |
22 Dzjuba |
23 Smolnikov |
Valmentaja Tšertšesov